ArabovMK/tajik-wikipedia-corpus huggingface dataset:
Баҳра

Баҳра — ба маънии бахш, ҳисса, қисмат, насиб, суд фоида аст. 2. Ба маънии Аммо истилоҳи Б. дар мутуни таърихӣ ба маънии навъе аз хироҷи қуруни вустои Осиёи Марказӣ ва Эрон омадааст. Б. ғолибан навъи "муқосса"-е аст. Дар асри муғул ва темуриён Б. саҳм аз маҳсулест, ки ба суди девони марказӣ ситонида мешуд. Дар манобеи таърихӣ истилоҳоте чун баҳраи моликона низ ба чашм мехӯрад, ки он ба маънии саҳми маҳсул ва бар асоси ақди тарафайн ба молик (заминдор) мерасад.
Баҳр-уз-заххор ва-л-айлам-ут-тайёр

"Баҳр-уз-заххор ва-л-айлам-ут-тайёр" — асари таърихии Мустафо ас-Саййид Ҳасан ал-Ҳусайнӣ, маъруф ба Ҷанобӣ (ваф. 1590). Он ба забони арабӣ дар ду ҷилд таълиф шуда, аз муқаддима ва 82 боб иборат мебошад. Бобҳо ба давраҳои муайяни таърихӣ бахшида шудаанд.
Баҳракорӣ

Муробаҳа ё баҳракорӣ — дар иқтисоди исломӣ навъе аз байъ (харид ва фурӯш) аст. Дар ин навъ муомила шахси муомилакунанда бо гирифтани миқдоре аз суд муомиларо ба дигаре вогузар мекунад. Ин навъ қарордод, қарордоди мубтанӣ бар қимат тамом шудааст. Нигаред низ.
Баҳраи ҳушӣ

Баҳраи ҳӯшӣ, ё ҳушбаҳр,, як омили зарбӣ дар бархе аз ҷумлаҳо як ибораи риёзист, ки маъмулан як адад аст; Дар ҳоле, ки баҳра ҳосили тақсими як адад (дар инҷо синни зеҳнӣ) бар адади дигар (дар инҷо синни замоншинохтӣ ё тақвимӣ) аст. Баҳраи ҳушӣ ададе бо миёнгини 100 ва инҳирофи меъёри 15 мебошад. Аз ин рӯ дар радабандӣ ва тақсими ҳуш, ба сурати миёнгин наздики 70% аз мардум дорои ҳуши миёна, 12% ҳуши болотар аз миёна, 2% дарсад бисёр боҳуш ва 1% афроди баргузидаро дар бар мегиранд. Ҳамин раванд дар бораи афроди камҳӯш, вопасмондаи зеҳнӣ ва ғайра дар сӯи дигар побарҷост.
Баҳри Сурх

Баҳри сурх — баҳри миёназаминии Уқёнуси Ҳинд, дар байни нимҷазираи Арабистон ва Африқо. Ҷуғрофиё Дар соҳилҳои Б. С. Судон, Ҳабашистон ва шӯртарин (40–60 дарсад) баҳрҳои дунё мебошад. Иқлимаш гарми хушк, ҳарор. дар моҳҳои дек.–янв. аз +150С то +270С, июл аз +270С то 320С. Боришоти солона 28–217 мм. Б. С. моҳиҳои гуногун, делфинҳо, наҳанг ва ғ. дорад. Б. С. роҳи кӯтоҳтарини баҳрӣ байни мамлакатҳои Африқо, Аврупо, Осиё ва Австралия аст. Бандарҳои асосиаш: Суэс (Миср), Порт-Судон (Судон), Ҷидда (Арабистони Саудӣ), Массауа Ҳабашистон (Эфиопия), Ҳудада (Яман). Аз сабаби дар баҳр мавҷуд будани обсабзҳои сурхранг, онро Б. С. номидаанд.
Баҳри Кaвaя

Баҳри ҳмт Квя (23 августи 1924 (1987-08-19) 19 Август 1987) — футболбози Албанӣ, муҳофиз.
Баҳри Беринг

Беринг, Баҳри Беринг — баҳри нимкушоди Уқёнуси Ором, байни соҳилҳои Осиё дар ғарб (Россия), Амрикои Шимолӣ дар ШАҲРИ (ИМА), ҷазираҳои Командор (Россия) ва Алеут (ИМА) дар Ҷ. Аз шимол онро нимҷазираҳои Чукот ва Сюард иҳота кардаанд. Масоҳ. 2315 км, ҳаҷми об 3796 ҳазор км3, умқи миёнааш 1640 м, ҷои амиқтаринаш 4097 м. Халиҷҳои калонаш: Анадир, Олютор (Россия), Нортон, Бристол (Аляска, ИМА). Ҷазираҳои калонаш: Карагинск, Лаврентии Муқаддас, Нунивак, Прибилов, Матвейи Муқаддас. Ба Б. дарёҳои Анадир, Апука, Юкон ва ғ. мерезанд. Тобистон ҳарор. об дар Шимол 4-8°С дар Ҷ. 8- 11°С. Шӯрии об 33-33,5 ‰. Зимистон ях мебандад. Б. гулмоҳӣ, шӯрмоҳӣ, равғанмоҳӣ, лосос, наҳанг, гурбаи баҳрӣ, тюлен ва ғ. дорад. Бандарҳои асосӣ: Анадир, Провидения (Россия), Ном (ИМА).
Баҳри Кар

Баҳри Кар - баҳре, ки дар байни кишвари Русия ва Уқёнуси Яхбастаи Шимолӣ ҷой гирифта шудааст. Номаш аз номи дарёи Кар гирифта шудааст, ки яке аз ҳавзаҳои ҳамин баҳр аст. Номи дарё бошад, аз номи яке аз авлодони ненесҳо пайдо шудааст.
Баҳри Кайҳоннавардон

Баҳри Кайҳоннавардон — баҳри канорӣ дар қисми ҳиндии Уқёнуси Ҷанубӣ, байни Замини Эндерби (дар Афина) ва Баҳри Рисер-Ларсен. Масоҳ. 698,6 ҳазор км2. Умқи қисми бештараш зиёда аз 2000 м, ҷойи амиқтаринаш беш аз 5000 м. Қариб тамоми сол сатҳи баҳр бо яхпораҳои шиновар ва айсбергҳо пӯшида шудааст. Қисми зиёди соҳилҳои Б. К. асосан бо девораҳои яхини нишеб, ки баландиашон то 20–40 м аст, иҳота шудаанд. Яке аз ҷанубтарин баҳри олам буда, сардтар аз Баҳри Гренландия аст. Дар қаъри баҳр обсабзҳои сурхранг мерӯянд, он макони зисти голотурияҳо, ситораҳои баҳрӣ, тортанак ва хорпушти баҳрист. Дар соҳили Б. К. пойгоҳҳои таҳқиқотии "Молодёжная" (Россия) ва "Сёва" (Ҷопон) воқеанд. Ширкаткунандагони экспедитсияи арктикии шӯравӣ соли 1962 баҳрро ба шарафи нахустин кайҳоннавардон чунин ном гузоштаанд.
Баҳри Мармар

Баҳри Мармар (аз номи ҷазираи Мармара, ки аз он мармари сафед истихроҷ мекарданд; — "Пропонтида"; аз — "пеш" + — "баҳр") — баҳри дохили хушкии Уқёнуси Атлантик дар байни Аврупо ва Осиёи Хурд. Ҷуғрофиё Дар Шим. Ш. ба воситаи гулулгоҳи Босфор бо Баҳри Сиёҳ дар Ҷ. Ғ. ба воситаи гулулгоҳи Дарданелла бо Баҳри Эгей пайваст мешавад. Масоҳат 11472 км 2. Дарозиаш 280 км, бараш то 80 км, ҷойи амиқтаринаш 1355 м. Ҳаҷми миёнаи об 4 ҳаор км 3. Б. М. дар натиҷаи кафидани қишри Замин ва аз ҳамдигар ҷудо шудани қитъаҳои Аврупо, Осиё ва Африқо пайдо шудааст. Бори нахуст дар маъхазҳо онро с-ҳои 1845-1848 капитан-лейтенанти флоти баҳрӣ М. П. Манганари зикр кардааст. Аҳамияти гидрологӣ ва биологии баҳрро с-ҳои 1890-1891 олимони рус С. О. Макаров ва И. Б. Шпиндлер таҳқиқ кардаанд. Ба баҳр дарёҳои Граник ва Сусурлук мерезанд. Соҳилҳояш асосан кӯҳӣ буда, соҳилҳои шимолӣ сахраҳои (рифҳои) зиёди зериобӣ доранд. Ҷаз-ҳои бузургтаринаш Мармара ва Шаҳзода. Оби баҳр ях намебандад, ҳарорати об зимистон 9 С, тобистон то 29 С, шӯрии об то 26 %. Набототу ҳайвоноти Баҳри Мармар мисли Баҳри Миёназамин буда, аз он асосан моҳӣ (скумбрия) мегиранд. Муҳимтарин самтҳои ҳаракати киштиҳои боркаши Баҳри Сиёҳ ва Баҳри Миёназамин ба воситаи Баҳри Мармар сурат мегиранд. Дар соҳили шим. шарқии Баҳри Мармар шаҳри Истанбул ва истироҳатгоҳҳои машҳури Эдену Мудания ҷойгиранд. Декабри соли 1999 дар натиҷаи тӯфони баҳрӣ дар Баҳри Мармар киштии боркаши Россия — "Волгонефт 248" ғарқ шуда, маҳсулоти зиёди нафтӣ бо оби баҳр омехта гардид. Адабиёт.
Баҳри кушод

Баҳри кушод — қисми Уқёнуси Олам, ки берун аз ҳудуди обҳои мансуби ин ё он давлат воқеъ буда, мавриди истифодаи тамоми давлатҳост. Аз обҳои Баҳри кушод истифода бурдан тибқи қоидаи аз тарафи умум эътирофшудаи ҳуқуқи байналхалқӣ – озод будани он ба амал бароварда мешавад. Дар асоси ин қоида ҳеч як давлат ҳуқуқ надорад, ки дар Б. К. ва фазои болои он ҳукмфармоӣ кунад. Ин қоида дар созишномаи ба Баҳри кушод бахшидашудаи Женева ва созишномаи СММ қонунӣ гардонда шудааст. Тамоми давлатҳо дар Баҳри кушод ҳуқуқи савдо ва киштигардии ҳарбӣ, моҳидорӣ, гузарондани хатти ноқил ва трубопроводҳо (хатти қубурҳо), ба роҳ мондани таҳқиқоти илмиро доранд. Нақлиёти ҳавоии ҳамаи давлатҳо дар фазои Баҳри кушод метавонанд озодона парвоз намоянд. Ҳар як киштии ба Баҳри кушод дохилшуда дар итоати ҳамон давлатест, ки зери байрақи он шино мекунад. Ҳангоми ҷанг Баҳри кушод метавонад мавриди истифода амалиёти ҳарбӣ низ қарор гирад.
Баҳри Норвегия

Баҳри Норвегия ин як қисми шимоли уқёнуси Атлантик аст. нҳо қариб дар шимоли ғарби Норвегия ҷойгиранд.
Баҳри Кариб

Баҳри Кариб — баҳри канории 1 Уқёнуси Атлантик, байни ҷазираҳои Антили Калону Хурд дар шимол ва шарқ ва Амрикои Марказию Ҷанубӣ дар ғарб ва ҷануб. Дар шимолу ғарб ба воситаи гулӯгоҳи Юкатан бо халиҷи Мексика, дар шимолу шарқ ва шарқ бо гулӯгоҳи камоби байни ҷазираҳои Антил ба Уқёнуси Атлантик, дар ҷануб ба воситаи наҳри Панама бо Уқёнуси Ором пайваст аст. Масоҳ. 2777 ҳазор км2. Умқи миёнааш 2429 м, ҷои аз ҳама амиқтаринаш 7680, ҳаҷми миёнаи об 6745 ҳазор км3. Соҳилҳояш ҷо-ҷо кӯҳсор, баъзан паст; соҳилҳои Амрикои Марказӣ аксаран серҷангал; дар Ғ. ва назди ҷаз-ҳои Антил бо рифҳои марҷонӣ иҳота шудаанд. Ҳарор. миёнаи сатҳи об дар янв. +24–27°С, авг. +27–30°С. Ҳарор. аз ҳама баланд то ба +38°С мерасад, аммо аз +12°–5°С паст намешавад. Боришоти солона аз 500 мм (дар Ш.) то ба 2000 мм (дар Ғ.) мерасад. Ҷараёнаш ба самти Ғ. ва Шим. Ғ. равон аст, суръаташ дар як соат 1–6 км. Аз июн то окт. дар қисми ғарбии баҳр тӯфони тропикӣ (суръати шамол 250–550 км дар як шабонарӯз) ба қайд гирифта шудааст. Шӯрии оби баҳр қариб 35 дарсад. Мадди баҳр аксаран номураттаби нимшабонарӯзист ва баландии он то ба 1 м мерасад. Дар Б. К. 800 навъи моҳӣ мавҷуд буда, аз он 450 навъаш шикорбоб аст. Бештар аломоҳии марҷонӣ, карас, сардинелла, зағӯтамоҳӣ, камбала шикор карда мешавад. Дар Б. К. инчунин наҳанг, моҳии паррон, сангпушти баҳрӣ ва ғ. мавҷуд буда, баъзан китҳои кӯжпушт, анбарзо, кашалот, тюлен ва лимантин низ вомехӯранд. Шикори моҳӣ ва ҷамъоварии марворидҳои баҳрӣ ривоҷ ёфтаанд. Б. К. чун роҳи кӯтоҳи баҳрӣ, ки бандарҳои Уқёнуси Атлантикро ба воситаи наҳри Панама бо Уқёнуси Ором мепайвандад, дорои аҳаммияти иқтисодӣ ва стратегӣ аст. Бандарҳои муҳиммаш: Маракайбо, Ла-Гуайро (Венесуэла), Картахена (Колумбия), Лимон (Коста-Рика), Колон (Панама), Санто-Доминго (Ҷумҳурии Доминикан), Сантяго-де-Куба (Куба) ва ғ.
Баҳри Сибири Шарқӣ

Баҳри Сибири Шарқӣ (ёқут. Илин Сибиирдээҕи байҕал) — баҳри канории Уқёнуси Яхбастаи Шимолӣ, дар байни ҷазираҳои Новосибир ва ҷазираи Врангел. Ҷуғрофиё Дар қисми Ғ. ба воситаи гул-ҳои Дмитрий Лаптев, Санников ва Этерикан бо Баҳри Лаптев, дар Ш. ба воситаи гул. Лонг бо Баҳри Чукотка пайваст мешавад. Масоҳ. 913 ҳазор км. Умқи миёнааш 54 м, ҷойи амиқтаринаш 915 м. Ҷаз-ҳои бузургтаринаш: Новосибир, Айон, Медвежий; халиҷҳояш: Чаун, Колима, Омулях. Ба Б. С. Ш. д-ҳои Индигирка, Хрома, Алазея ва Колима мерезанд. Соҳилҳои баҳр аз яхҳои куҳнашуда ва бисёрсола иборат буда, обшавии бошиддати онҳо боиси вайрон ва дигаргуншавии шакли хатти соҳил мегардад. Иқлимаш арктикист. Тобистон ҳарор. об дар қисмати кушоди баҳр то 2-3°С, дар халиҷу гул-ҳо — 7-8°С, зимистон дар наздикии резишгоҳи дарёҳо 0,2-0,6°С, дар соҳилҳои шимолӣ аз 1,7 то 1,8°С мерасад. Шӯрии об аз Ҷ. Ғ. ба Шим. Ш. зиёд гашта, тобистон дар назди резишгоҳи Колима ва Индигирка ба 4-5 дарсад, зимистон дар қисми ғарбию шарқии баҳр ба 31-32 дарсад мерасад. Дар як сол даҳ моҳ яхбандӣ буда, тобистон танҳо минтақаи наздисоҳилиаш об мешавад. Ҳаҷми яхҳои соҳил дар минтақаҳои ғарбии баҳр то ба км мерасад. Мадди баҳр мураттаби нимшабонарӯзист, баландии он асосан аз 0,25 м зиёд намешавад. Аз баҳр сафедмоҳӣ, аломоҳӣ, симмоҳӣ, голес, озодмоҳӣ, гулмоҳича, морж ва тюлен шикор мекунанд. Бандари асосиаш — Певек (халиҷи Чоун).
Баҳри Шарқи Хитой

Баҳри Шарқи Хитой — баҳри нимкушод дар Уқёнуси Ором, дар байни соҳилҳои шарқии Осиё ва ҷаз. Тайван (Хитой) ва ҷаз-ҳои Нансей, Кюсю, Рюкю (Ҷопон). Масоҳаташ 838 ҳазор км. Чуқурии миёнааш 309 м, чуқурии бештараш дар қисми шарқӣ — то 2719 м. Иқлими Баҳри Шарқи Хитой мувофиқи мавсим тағйир меёбад. Дар як сол ду-се маротиба аз Ҷ. ба Шим. тӯфон ва шамоли тундбод хеста, қитъаи баҳрро бурида мегузаранд. Мадди баҳр номураттаб ва нимшабонарӯзӣ буда, баландии он дар соҳилҳои Хитой то ба 3,7-7,5 м, дар ҷаз-ҳои Нансей ва Кюсю ба 2,5-2,7 м мерасад. Ҳарор. об февр. дар шим. ғарби баҳр аз 7-8°С дар Ҷ. Ш. то 16-20°С; авг. дар ҳамаи қисматҳои баҳр 26-29°С. Шӯриаш 30-34 дарсад. Дар наздикии резишгоҳи дарёҳо об то 10-12 дарсад ширинтар мешавад. Моҳидорӣ ривоҷ ёфтааст. Асосан шӯрмоҳӣ, мормоҳӣ, сардина, самак, камбала, зағӯтамоҳӣ, харчанги баҳрӣ, трепанг (ҳайвони баҳрии хӯрданбоб) ва обсабзҳои баҳрӣ мавриди истифода мебошанд. Аз Б. Ш. Х. роҳҳои муҳимми баҳрӣ мегузаранд. Ба баҳр дарёи Янсзи мерезад. Бандарҳои бузургаш: Шанхай, Ханчжоу (Хитой), Нагасаки (Ҷопон).
Баҳрҳои канорӣ

Баҳрҳои канорӣ — баҳрҳое, ки ба қораҳо (материкҳо) ҳамшафат буда, то андозае бо ҷазира ё нимҷазираҳо ҷудо шудаанд. Одатан дар тунукоби қоравӣ ва нишебиҳои қоравӣ ҷойгир буда, баъзан ноҳияи амиқи уқёнусро низ фаро мегиранд. Ҳам материк ва ҳам уқёнус ба ҳамаи хусусиятҳои он баҳрҳо (таҳнишастҳои қаър, иқлим, низоми гидрологӣ, ҳаёти органикӣ) таъсир мерасонанд. Баҳрҳои Баренс, Кара, Лаптевҳо, Сибири Шарқӣ, Чукот, Баҳри Шимолӣ, Беллинсгаузен ва ғ. баҳрҳои канорианд.
Баҳри Ҷопон

Баҳри Ҷопон — баҳри нимкушода дар Уқёнуси Ором, байни қитъаи Аврупо ва ҷазираҳои Ҷопону Сахалин. Бо соҳилҳои Россия, Корея, Ҷопон иҳота шудааст. Дар Шим. ба воситаи гул-ҳои Невел ва Лаперуз бо Баҳри Охота, дар Ш. ба воситаи гул. Сангар бо Уқёнуси Ором, аз Ҷ. ба воситаи гул. Корея бо Баҳри Шарқи Хитой мепайвандад. Масоҳ. 1062 ҳазор км2, умқаш то 3742 м. Қисми шимолии баҳр зимистон ях мебандад. Халиҷҳои бузургаш: Ш. Корея ва Пётри Кабир. Иқлими Б. Я. муссонӣ, дар қисми ҷан. шарқии баҳр зуд-зуд тӯфонҳо ба амал меоянд. Ҳарор. об зимистон аз 00, 1–30С дар Шим. то 120С дар Ҷ.; тобистон аз 170 то 260С. Дар Ҷ. ба гул. Корея (Гузаргоҳи шарқӣ) аз ҷараёни гарми Курошио (ҷараёни Сушима) шохае ҳамроҳ гардида, қад-қади соҳилҳои Ҷопон равон мешавад. Дар назди соҳилҳои Осиё ҷараёни хунук аз Шим. ба Ҷ. ҳаракат мекунад. Шӯрии оби баҳр 33,7–34,3 дарсад. Мадди баҳр номураттаб буда, то 8–10 м, зимни тӯфонҳо то 12 м баланд мешавад. Дар Б. Я. хорпушти баҳрӣ, харчанг, ёрш, трепанг ва ғ. мавҷуданд. Дар соҳилҳои баҳр корхонаҳои калони саноати моҳидорӣ ва коркарди он ҷойгиранд. Б. Я. аҳаммияти нақлиётӣ дорад. Бандарҳои бузургаш: Владивосток, Находка, Шарқӣ, Гавани Шӯравӣ, Ванино, Александровскии Сахалин (Россия), Отару, Ниигата, Суруга, Майзуру (Ҷопон), Вонсан, Хиннам, Чонҷин (Корея).
Баҳри мурда

Баҳри мурда, баҳри майит — кӯли шӯри баста дар байни Исроил ва Урдун. Дарозиаш 67 км, бараш то 18 км, масоҳ. бештар аз 1050 км. Умқаш то 378 м. Сатҳи Б. М. аз сатҳи Баҳри Миёназамин 423 м пасттар аст. Яке аз шӯртарин баҳрҳои рӯйи Замин буда, шӯрии об дарсад аст. Ба Б. М. якчанд дарёчаҳо ва дарёи Урдун мерезанд. Иқлими гарми хушк (50-100 мм бориш дар як сол) сабаби зуд бухоршавии оби баҳр ва ҷамъшавии намакҳои минералӣ дар он гардидааст. Дар таркиби намакҳои Б. М. 50,8 дарсад хлориди магний, 30,4 дарсад хлориди натрий, 4,4 дарсад хлориди калий ва ба миқдори зиёд бромиди магний мавҷуданд. Ин сабаби чун осоишгоҳи табобатӣ эътироф гаштани Б. М. шуда, аз тамоми олам сайёҳонро ҷалб мекунад. Таркиби минералии намаки Б. М. аз намаки баҳрҳои дигар фарқ мекунад, дар он сулфат камтар ва бромид бештар аст. Б. М. инчунин лойқаи шифобахш, бром, йод ва моддаҳои гормонӣ дорад. Аз сабаби дар таркиби обаш зиёд будани намакҳо, дар он ҳаёти органикӣ (ба ғайр аз якчанд навъи бактерияҳо) вуҷуд надорад, аз ин рӯ Б. М. ном гирифтааст. Истифодаи беҳадди оби дарёҳои хурди ба он резанда (баъзеашон то баҳр намерасанд) боиси паст шудани сатҳи оби Б. М., ба ду қисм ҷудо шудани он, коста шудани обҳои зеризаминӣ гардидааст. Дар ҳудуди Исроил ва Урдун ҳодисаҳои фурӯравии замин (тақр. умқи он дар 1200 ҷой то 25 м) торафт бештар мегардад. Истихроҷи босуръати бром, карбонати калий ва минералҳои дигар низ ба вазъи экологии Б. М. таъсир расондааст. Дар соҳили Б. М. маҷмааҳои сайёҳии Эйн-Геди, Калия, Алмог, Митспе-Шалем ва меҳмонсаройҳо ҷойгиранд.
Баҳри нозук

"Баҳри нозук" ба сифати таронаҳои машҳури халқӣ амал доштааст) гӯшаи дуюми шуъбаи "Мубарқаъ", ки ба мақоми "Рост" ("Дувоздаҳмақом") мансуб аст. Дар таркиби мусиқии халқӣ ва классикии тоҷикӣ амал надорад.
Баҳри тоҷик

Баҳри тоҷик (собиқ обанбори Қайроққум) — дар Сирдарё, вилояти Суғд ҷойгир аст. Ҳаҷми Баҳри тоҷик: Баҳри тоҷик бо шабакаҳои НБО – Қайроққум: бо се ХИБ – и 220 кВт ва панҷ ХИБ – и 110 кВт пайваст аст. Собиқ Обанбори Қайроққум солҳои 50 - ӯми асри бунёд ёфта барои захираву обёрии заминҳои водии Фарғона низ истифода бурда мешавад. Обанбори Қайроққум, минбаъд бо номигузории Баҳри тоҷик маъмул шудааст. Баъди бунёд кардани обанбори Қайроққум, аз охири солҳои 60-ум сар карда, шаҳри Қайроққум бо истеҳсоли моҳӣ ва моҳипарварӣ шуҳратманд гардида буд. Имрӯзҳо кормандони ҷамъияти саҳҳомии шакли кушоди "Суғдмоҳӣ" дар давоми сол шикори моҳиро қариб то 110 тонна расондаанд. Зиёда аз 2 миллион моҳичаҳо дар обанборҳои махсус парвариш карда мешаванд. Дар обанбор моҳиҳои гуногун парвариш карда мешавад. Осоишгоҳҳои Баҳри тоҷик Дар соҳили Баҳри тоҷик якчанд осоишгоҳҳои фароғативу беҳдоштӣ барои истироҳати мардум ба монанди "Баҳористон", "Соҳил", "Конибодом" ва диг. сохта шудаанд ва фаъолият мекунанд. Онҳо ба ҷойи дӯстдоштаи саёҳату истироҳати сокинони Тоҷикистон ва инчунин сокинони кишварҳои хориҷӣ табдил ёфтаанд. Нигаред Пайвандҳо Нигаред Манобеъ.
Баҳри тавил

Баҳри тавил (аз — баҳри дароз) — яке аз санъатҳои бадеии лафзист, ки баъзе шоирон дар ашъорашон аз он истифода кардаанд. Одатан, дар шеъри муқаррарӣ як мисраъ аз 4 рукни ягон баҳр иборат аст, вале дар баҳри тавил як мисраъ метавонад аз 6 то 94 рукн таркиб ёбад. Миқдори рукнҳои мисраъҳо дар шеъри дар баҳри тавил навишташуда метавонад ба ҳам баробар набошад. Мас., дар шеъри Фавқӣ ном шоири а. 17, ки аз чаҳор мисраъ иборат аст, мисраи якум 22, дуюм 24, сеюм 19, чаҳорум 36 рукн дорад. Яке аз шартҳо дар баҳри тавил он аст, ки хонанда бояд як мисраъро дар як нафас хонад. Мисол барои баҳри тавил, ду мисраъ аз шеъри Фавқӣ. Мисраи якум: Дӯш сармаст ба гулгашт саҳаргаҳ шуда будам, ки яке сарвқаде, лоларухе, ҳуру парӣ, лабшакаре, симбаре, турфа нигоре, ки хиромидану рафтору шакархандаву гуфтору ду чашмаш ба фусун ҳар яке аз инҳо ба ҷудоӣ бирабоянд зи ошиқ дилу ҷонро. Мисраи дуюм: Гуфтам: Эй ҷони ҷаҳон, сарви равон, мӯрмиён, пистадаҳон, абрукамон, ҷумла ҷаҳон сарфи қадамҳои ту созам, агар аз роҳи яқин банданавозӣ бикунӣ, бар сару чашмам қадаме ранҷа намоӣ, ки бувад боиси хушҳолию фархундагию айни сарафрозии ин мухлиси дерини шуморо. Шеърҳои дар баҳри тавил навишташуда дар осори шоирони тоҷик, масалан, Боқӣ Раҳимзода ба назар мерасанд.
Баҳри Ҷануби Хитой

Баҳри Ҷануби Хитой — баҳри нимкушод дар ғарби Уқёнуси Ором, назди соҳилҳои Осиёи Ҷанубу Шарқӣ, байни нимҷазираи Ҳиндухитой, ҷазираҳои Калимантан, Палаван, Лусон ва Тайван. Масоҳаташ 3537 ҳазор м2. Умқаш 5560 м, ҳаҷми об 3928 ҳазор км3. Ба он д-ҳои бузурги Сисзян, Хонгха, Меконг, Менам мерезанд. Ҷаз. бузургтаринаш — Хайнан. Халиҷҳои бузургаш Бакбо (Тонкин) ва Сиам. Ҳарор. об февр. аз 200С дар Шим., то 270С дар Ҷ., авг. 28-290С. Шӯрии об-32-34 дарсад. Тобистон ва тирамоҳ зуд-зуд тӯфон мешавад. Мадди баҳр номураттаб, шабонарӯзӣ ва нимшабонарӯзӣ буда, баландии он то ба 4 м мерасад. Дар Б. Ҷ. Х. моҳиҳои тунес, шӯрмоҳӣ, сардина, самак, инчунин сангпушти обӣ, креветка ва харчанг зиёд аст. Бандарҳои Б. Ҷ. Х.: Бангкок (Таиланд), Хошимин, Хайфон (Вйетнам), Сянган (Гонконг), Гуанчжоу (Кантон), Шантоу (Хитой), Манила (Филиппин).
Баҳриддин Зиёӣ

Зиёӣ Баҳриддин Саҳобиддин – омӯзгор, ҳуқуқшинос, вакили Маҷлиси намояндагони Маҷлиси Олии Ҷумҳурии Тоҷикистон. Зиндагинома Зиёӣ Баҳриддин Саҳобиддин 20 октябри соли 1975 дар ноҳияи Ашт ба дунё омадааст. Миллат тоҷик. Соли 1997 Донишгоҳи давлатии Хуҷанд ба номи академик Бобоҷон Ғафуров ва соли 2002 Донишгоҳи давлатии молия ва иқтисоди Тоҷикистонро (ғоибона) хатм намудааст. Ихтисос - омӯзгор, ҳуқуқшинос. Солҳои 1997-1998 - Котиби комиссияи татбиқи Қонуни забони назди Ҳукумати ноҳияи Ашти вилояти Суғд Солҳои 1998-2002 - Котиби комиссияи кор бо ноболиғони Ҳукумати ноҳияи Ашти вилояти Суғд Солҳои 2002-2003 - Ҷонишини раиси Кумитаи иҷроияи ҲХДТ дар ноҳияи Ашти вилояти Суғд Солҳои 2003-2013 - Мудири шуъбаи ташкили Кумитаи иҷроияи ҲХДТ дар ноҳияи Ашти вилояти Суғд Солҳои 2003-2017 - Роҳбари дастгоҳи Кумитаи иҷроияи ҲХДТ дар ноҳияи Ашти вилояти Суғд Аз майи соли 2017 то соли 2020. Раиси Кумитаи иҷроияи ҲХДТ дар ноҳияи Ашти вилояти Суғд фаъолият намудааст. 1 марти соли 2020 вакили Маҷлиси намояндагони Маҷлиси Олии Ҷумҳурии Тоҷикистон интихоб шудааст 1 Ҳамчунин нигаред.
Баҳри сафед

Баҳри сафед (корел., нен. Сэрако ям) — баҳри дохилии Уқёнуси Яхбастаи Шимолӣ. Ягона баҳрест, ки пурра дар доираи Қутби Шимол ҷой гирифтааст. Ҷуғрофиё Дар байни нимҷаз-ҳои Кола ва Канин воқеъ аст. Баҳри сафедро гул. Горло бо Баҳри Баренс мепайвандад. Масоҳ. 90 ҳазор км. Умқи миёнааш 67 м, ҷойи амиқтаринаш 350 м. Халиҷҳои бузургтаринаш: Кандалакша, Мезен, Двина, Онега. Ҷаз-ҳои калонаш: Соловес, Моржовес, Мудюг. Соҳилҳои шим. ғарбиаш баланди шахдор, ҷан. шарқиаш пасти нишеб. Қаъри баҳр ноҳамвор. Иқлими баҳр хунук. Ҳарор. об зимистон 1°С, тобистон аз 6°С (дар баъзе манотиқ) то 15°С мешавад. Шӯриаш аз 24 то 30 дарсад. Дар як сол 6-7 моҳ (аз окт.-ноябр то май-июн) ях мебандад. Дар фасли тобистон яхи баҳр тамоман об мешавад. Мадди баҳр мураттаби нимшабонарӯзӣ аст. Дар халиҷи Мезен баландии сатҳи об то 7 м, дар Кандалакша то 3 м мерасад. Дар баҳр 50 навъи моҳӣ мавҷуд буда, аз онҳо равғанмоҳӣ, шӯрмоҳӣ, симмоҳӣ, камбала, сёмга ва тюлен шикорбоб аст. Бандарҳои Б. С.: Архангелск, Онега, Беломорск, Кандалакша, Мезен ва Умба.
Баҳриддин Азизӣ

Баҳриддин Азизӣ (1895, Ӯротеппа — 1944, ҳамон ҷо) — шоир, нависанда ва рӯзноманигор и тоҷик. Зиндагинома Баҳриддин Азизӣ соли 1895 дар шаҳри Истаравшан таваллуд ёфтааст. Падараш Мулло Абдулазиз аз аҳли саводу қалам ва мударрис буда, бо тахаллуси "Ҷазмӣ" шеър эҷод мекардааст. Маълумоти ибтидоиро аввал аз падараш омӯхта, то 15-солагӣ дар мадориси гуногуни зодгоҳаш таҳсили илм кардааст. Пас аз гирифтани маълумоти миёна озими Бухоро гардида, бо намояндагони пешқадами замон ошноӣ пайдо карда, ба туфайли рӯзномаю маҷаллаҳои миллии Туркистон аз сиёсату воқеаҳои даврон воқиф гардидааст. Дар замони истибдоди амирӣ, ки таассуби динӣ ниҳоят пурқувват буд, бо тахаллуси "Азмӣ" шеърҳои зиддитаассубӣ ва зиддимирӣ навиштааст. Аз ин рӯ, соли 1916, амири Бухоро барои қатли ӯ фармон содир кардааст. Азизӣ барои аз чанги амиру дарбориёни ӯ ҷон ба саломат бурдан ба Тошканд гурехта, муддате дар Тошканду Самарқанд рахти иқомат густардааст. Инқилоби Октябрро дар ҳамон шаҳрҳо пешвоз гирифта, ба курси муаллимтайёркунӣ дохил шудаву бомуваффақият тамом кардааст. Баъдан ба Ӯротеппа баргашта, мудири маориф шуда кор кардааст. Бо ташаббуси ӯ дар шаҳри қадимӣ чанд мактаби нав ифтитоҳ ёфтааст. Ҳамчунин, чанде дар Комиҷроияи шаҳр ва Суди олии ҷумҳурӣ дар вазифаҳои гуногун адои хидмат кардааст. Аз соли 1934 то 1937 котиби масъули журнали ҳаҷвии "Бигиз" будааст. Аммо бештар саргарми фаъолияти адабӣ журналистӣ шуда, ҳамчун ҳаҷвнависи моҳир эҷодиёташро бо ҳикояҳои хуби ҳаҷвӣ ғанӣ гардондааст. Мавсуф дар қатори дигар бегуноҳон қурбони дасисаҳои соли 1937 шуда, аз дасти бемории тӯлонӣ соли 1944 дар маҳбас вафот кардааст. Баъд аз вафоташ, бо Қарори Суди Олӣ, бегуноҳ бароварда, дар зодгоҳаш кӯчаи истиқоматиашро ба номи ӯ гузоштаанд. Сад афсӯс, ки бисёр китобу дастнависҳои адиб ҳамон солҳо несту нобуд шудаанд. Эҷодиёт Ҳикояҳои ҳаҷвии ӯ дар саҳифаи рӯзномаю маҷаллаҳои "Овози тоҷик", "Мулло-Мушфиқӣ", "Раҳбари дониш" ва "Бигиз" таҳти имзоҳои мустаори "Тарсончак", "Тарсакӣ", "Шаккок", "Нотарс", "Афандӣ" ва "Дадаи Мусаддиқа" ба табъ расидаанд. Шеърҳои ҳаҷвии ӯ ба танқиду мазаммати майпарастон, ҳатӯлкорон, мансабпарастон, бадахлоқон ва вайронкорони тартиботи ҷамъиятӣ бахшида шудаанд. Дар ҳикояҳои ӯ, ҳамчунин, мавзӯъҳои озодии занон, корнамоиҳои одамон дар замони нав, танқиди баъзе урфу одатҳои нозарури замони гузашта мавқеи махсус доранд. Азизӣ на танҳо нависандаи моҳир, балки шоири хушсалиқае ҳам будааст. Соли 1931 шеъри публитсистии "Вахшстрой"-и ӯ дар маҷаллаи "Раҳбари дониш" чоп шудааст. Осори боқимондаи Баҳриддин Азизӣ дар маҷмӯаҳои "Зарбдор", "Ғалаба", "Ду ҳариф", "Як қубба кӯкнорӣ", "Тоҷихон", "Қурбонӣ", "Ҳасани якдаста", "Ҳикояҳо", "Зани директор" ва ғ. гирдоварӣ чоп шудаанд.
Баҳриддин Ҳамидов

Баҳриддин Ҳамидов (20 августи 1945, деҳаи Зафар, ноҳияи Ленин) — риёзидон, номзади илмҳои физика ва математика, дотсент. Зиндагинома Соли 1967 Донишгоҳи давлатии Тоҷикистон ба номи В.И Ленинро бо ихтисоси математик-ҳисоббарор хатм кардааст. Аз соли 1967 инҷониб ҳамчун ассистенти кафедраи математикаи элементарӣ, муаллими калон, дотсент ва мудири кафедраи математикаи ҳисоббарории Донишгоҳи давлатии омӯзгории Тоҷикистон ба номи Садриддин Айнӣ фаъолият намудааст. Муаллифи зиёда аз 150 мақолаву фишурдаҳои илмиву методӣ ва дастуру воситаҳои таълимӣ мебошад. Дар конференсияву симпозиумҳои ҷумҳуриявӣ ва байналмилалӣ (Лондон, Тошкент, Москва, Чебоксар, Тамбов, Душанбе, Теҳрон, Ашхобод) бо маърӯзаҳо баромад кардааст. Осор.